Aalborg Zoo er netop blevet en chimpanseunge rigere, da den 40-årige Jutta har født sin ottende unge.

Jutta er dermed en rutineret mor og har altid været god til at passe på sine børn. Alt ser lige nu ud til at gå planmæssigt ungen diger i hvert fald ved sin mor. Hos Aalborg Zoo ved man endnu ikke, om det er en han eller hun. Der går nok først op til fire uger, før dyrepasserne får held til at se kønnet. Men ude fra kan dyrepasserne se, at det går godt med både unge og mor. - Ungen sidder fint og dier, og alt ser ud til at gå godt, og trods Juttas forholdsvis høje alder som nybagt mor, så har hun det også godt. Nu skal hun have noget hvidtøl og noget Cultura, så hun har noget at stå imod med, når ungen dier, siger dyrepasser Ove Dahl, Aalborg Zoo.